Poesia in onore de s’ambulansa
(Ulassa, mese ‘e Maiu 2005)

Cust’isquadra digna e necessaria
Cantas vidas umanas at salvadu
E cantu zente ad accumpagnadu
A s’ispidale in salude precaria.

In s’ambulansa, in custa utilitaria,
Ogniunu cun su compitu assegnadu
Tanta professione ana mustradu
Dendesi a su succursu volontaria

Zente chi de bravura nd’est piena
Pro tanta umanidade e decoro
Accumpagnadu an zente in dolu e pena
A Lanusei, Cagliari e Nuoro
Cantu oltas cun s’interventu insoro
An salvadu una cara vida anzena

E rendo in poesia a tottugantos
Un’auguru cun’onore e bantos.